**BARANYA MEGYEI DIÁKSPORT TANÁCS**

7626 Pécs, Koller u. 7. II/23.

Telefon: 70/3110736; E-mail: [ngtp1954t@gmail.com](mailto:ngtp1954t@gmail.com); Web: [www.bmdiaksport.hu](http://www.bmdiaksport.hu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**J Á T É K O S S P O R T V E R S E N Y DIÁKOLIMPIA**

**MEGYEI DÖNTŐ VERSENYKIÍRÁSA**

**2018/2019.**

1. **A verseny célja**: az életkori sajátosságoknak megfelelő, a tantervi anyagra épülő játékos sor- és váltóversenyek rendezésével versenylehetőség biztosítása, a magasabb szintű vetélkedésre való továbbjutás eldöntése.
2. **A verseny rendezője**: a Baranya Megyei Diáksport Tanács, a Janikovszky Éva Ált. Iskola és a PSN Zrt. közreműködésével.

**Versenybíróság**: Elnök: Szablya Zita

Titkárok: Nagy Gábor és Nagy Tamás

Igazoló biz. elnöke: Faludi László

1. **A verseny időpontja, helyszíne**: **2019. január 11. (péntek) 09,30 óra**

**Kozármisleny Janikovszky Éva Ált. Isk. Sportcsarnoka**

(Kozármisleny Alkotmány tér 53.)

1. **Résztvevők**: azok a fiú I-II., és leány I-II. korcsoportos tanulók, akik azonos nevelési-oktatási intézménybe járnak.

**Résztvevő intézmények**: a pécsi körzet I-VI. benevezett csapatait, valamint Komló és Mohács körzet I. helyezett csapata (összesen: 8 csapat).

**Csapatlétszám**:

18 fő (9 fiú, 9 leány), egy-egy feladatot 12 fő (6 fiú, 6 leány) hajt végre, feladatonként 6 fő (3 fiú, 3 leány) cserélhető.

**Csapatösszeállítás**: (cserék esetén is)

2010-ben vagy utána születettek 2 fiú és 2 leány

2009-ban születettek 2 fiú és 2 leány

2008-ben születettek 2 fiú és 2 leány

**„FELVERSENYZÉS” VAN!** A „felversenyzés” egy évfolyammal feljebb lehetséges, de az adott versenyen belül csak abban az évfolyamban szerepelhet, amelyikbe benevezték.

**Korlátozás:** nincs.

**A cserék ellenőrizhetősége érdekében a résztvevő tanulók mezét a születési évük szerint meg kell különböztetni számmal, vagy színnel!**

1. **Nevezés**: az MDSZ 2018/2019. tanévi Versenykiírások „Versenyszabályok” X. pontja szerint. A verseny megkezdése előtt az elektronikus nevezés nyomtatott példányát, illetve az összesítő névsort le kell adni.
2. **Igazolás**: az MDSZ 2018/2019. tanévi Versenykiírások „Versenyszabályzata” XII. pontja szerint.
3. **Lebonyolítás**: az alábbiakban kijelölt 10 gyakorlat kerül bemutatásra.

**1/3,  2/1, 3/3, 4/2, 5/1, 6/1, 7/1, 8/1, 9/2, 10/1,** Tartalék játék: **1/2**  (Futás váltóbottal).

A 2018/2019-es tanévre a Játékos sportverseny Albizottság által kiválasztott feladatok listája:

1/2 - Futás váltóbottal 1/3 – Társhordás karikával

2/1 – Négykézlábjárás 2/3 – Talicskaváltó

3/1 – Akadálypálya 3/3 – Gátakadály

4/1 – Utazó labda 4/2 – Floorballváltó

5/1 – Kötélhajtás 5/2 – Várfoglaló

6/1 – Labdahordás 6/3 – Bújj és karikába fuss

7/1 – Karikakirakó 7/3 – Rakd a botot!-Szedd a botot!

8/1 – Szlalomozz a labdával 8/3 – Ügyeskedj a labdával

9/1 – Karikán az akadály 9/2 – Akadályonát

10/1 – Kötélhúzás 10/2 – Bombázó

Az új Játékgyűjtemény megtekinthető a [www.diakolimpia.hu](http://www.diakolimpia.hu) honlapon a Versenykiírások menüben, a Sportági versenykiírásokban, a Játékos sportverseny link alatt.

A csoportok „A” és „B” futamba sorsolva egymást követően versenyeznek. Az „A” és „B” időeredmények összevetése után alakul ki az adott játék végső sorrendje.

**Pontozás**: 8, 7, …, 1.(Az egyes feladatok győztesének pontszáma értelemszerűen a versenyen résztvevő csapatok számával azonos.)

Az egyes játékok pontszámait a csapatok göngyölítve viszik tovább, mely a soron következő játék indulási sorrendjét is megszabja.

**Továbbjutás**: A verseny feljutásos rendszerű. A megyei verseny I-II., az országos döntőt rendező megye II-III. helyezettje, csapata jut az 5x8 csapatos elődöntőbe. Az országos elődöntők második helyezett csapatai pótselejtező résztvevői.

A nyolccsapatos országos döntő résztvevői:

* az országos elődöntők első helyezett csapatai (5 csapat);
* az országos pótselejtező 1-2. helyezett csapata (2 csapat);
* a rendező megyei első helyezettje (1 csapat).

1. **Költségek**: a versenyszervezés költségeit a BmDST, az érmeket és okleveleket a Magyar Diáksport Szövetség biztosítja, az egyéb költségek a résztvevőket terhelik.
2. **Díjazás**:

Az I-III. helyezett csapatok érem-, illetve valamennyi csapat oklevéldíjazásban részesül.

1. **Egyéb rendelkezések**:
   * A versenykiírásban nem érintett kérdésekben az MDSZ központi versenykiírásában meghatározott általános szabályok az irányadóak.
   * A tornacsarnokba csak tornacipőben szabad belépni!
   * A verseny helyszínén őrizetlenül hagyott értéktárgyakért, személyes holmikért felelősséget nem vállalunk!
   * A Játékgyűjtemény letölthető az MDSZ honlapjáról ([www.diakolimpia.hu](http://www.diakolimpia.hu)); Versenykiírások menüben, a Sportági versenykiírásokban a Játékos sportverseny link alatt.

**JÓ JÁTÉKOT, SPORTSZERŰ KÜZDELMET!**

**Pécs, 2018.december 12.**